Ο συμβουλευτικός ρόλος των εκπαιδευτικών. Οι παράγοντες της συναισθηματικής νοημοσύνης και της αυτό-αποτελεσματικότητας
Creators: name: Ιωαννίδου, Μελπομένη Ιωάννη
Publisher: name: Aristotle University of Thessaloniki
Year: 2022
Subjects: Σχολική συμβουλευτική, συμβουλευτικός ρόλος εκπαιδευτικού
Αντιληπτή συναισθηματική νοημοσύνη
Αντιλαμβανόμενη αυτό-αποτελεσματικότητα
School counselling, teachers counselling role
Perceived emotional intelligence
Perceived self-efficacy

description: Κύριος στόχος της εργασίας ήταν η διερεύνηση των αντιλήψεων εκπαιδευτικών γυμνασίου και λυκείου αναφορικά με τη συμβουλευτική διάσταση του ρόλου τους, καθώς και η μελέτη της σχέσης των παραγόντων της αντιλαμβανόμενης συναισθηματικής νοημοσύνης και της αυτό-αποτελεσματικότητας με τις απόψεις τους απέναντι στη σχολική συμβουλευτική. Στο δείγμα της έρευνας συμμετείχαν 316 συνολικά εκπαιδευτικοί δευτεροβάθμιας εκπαίδευσης (211 γυναίκες και 105 άνδρες), οι οποίοι/ες συμπλήρωσαν (α) ένα ερωτηματολόγιο με θέμα τις απόψεις τους για τη συμβουλευτική στο σχολείο και τον ρόλο των εκπαιδευτικών ως συμβούλων,(β) μια κλίμακα σχετικά με την αντιλαμβανόμενη συναισθηματική τους νοημοσύνη (Wong Law Emotional Intelligence Scale, Wong &amp; Law, 2002) και (γ) μια κλίμακα σχετικά με την αντιλαμβανόμενη αυτό-αποτελεσματικότητά τους ως επαγγελματίες (Teachers’ Sense of Efficacy Scale, Tschannen-Moran &amp; Woofolk-Hoy, 2001). Σύμφωνα με τα αποτελέσματα, οι εκπαιδευτικοί στην πλειοψηφία τους θεώρησαν σημαντική τη συμβουλευτική στο σχολείο και αναγνώρισαν τον συμβουλευτικό τους ρόλο, ενώ δήλωσαν πώς δια μέσου της σχολικής συμβουλευτικής αντιμετωπίζονται περισσότερο προβλήματα συμπεριφοράς και ενδοσχολικής βίας μεταξύ μαθητών/τριών και λιγότερο ζητήματα που αφορούν σε μαθησιακές δυσκολίες. Παράλληλα, βρέθηκε ότι ένας από τους κυριότερους παράγοντες που συμβάλλει στην επιτυχημένη εφαρμογή υπηρεσιών σχολικής συμβουλευτικής είναι η επιθυμία του/της εκπαιδευτικού να δεχθεί παρέμβαση από κάποιον/α επαγγελματία ψυχικής υγείας. Οι αναλύσεις έδειξαν, επίσης, ότι η θετική άποψη για τις υπηρεσίες σχολικής συμβουλευτικής συσχετίστηκε θετικά τόσο με τους παράγοντες της αντιλαμβανόμενης αυτό-αποτελεσματικότητας και της συναισθηματικής νοημοσύνης των εκπαιδευτικών, όσο και με την ηλικία τους. Παράλληλα, η αντιλαμβανόμενη αυτό-αποτελεσματικότητα των εκπαιδευτικών συσχετίστηκε θετικά με τη συναισθηματική νοημοσύνη, ενώ και οι δύο παράγοντες συσχετίστηκαν θετικά με την ηλικία και τα έτη προϋπηρεσίας των εκπαιδευτικών. Τέλος, το φύλο των εκπαιδευτικών φάνηκε να έχει ρυθμιστικό ρόλο ανάμεσα στη σχέση της αυτό-αποτελεσματικότητας και της συναισθηματικής νοημοσύνης με τη σημασία της συμβουλευτικής. Συγκεκριμένα, οι γυναίκες θεώρησαν τη συμβουλευτική το ίδιο σημαντική, ανεξάρτητα από τα επίπεδα της αυτό-αποτελεσματικότητας και της συναισθηματικής νοημοσύνης που κατέγραψαν, ενώ αντίθετα, μόνον οι άνδρες που είχαν υψηλά επίπεδα αυτό-αποτελεσματικότητας και συναισθηματικής νοημοσύνης θεωρήσαν σημαντικό τον ρόλο της συμβουλευτικής. Η παρούσα εργασία συμβάλλει στον εμπλουτισμό του ερευνητικού χώρου και της εκπαιδευτικής πράξης στην χώρα μας. Τα συμπεράσματα της έρευνας μπορούν να φανούν χρήσιμα στον τομέα της εκπαιδευτικής ψυχολογίας. Συγκεκριμένα, μπορούν να συνεισφέρουν στην ενίσχυση της ποιότητας του εκπαιδευτικού έργου. Για παράδειγμα, η έρευνα μπορεί να βοηθήσει στο να ληφθούν κάποια απαραίτητα μέτρα, όπως η επιμόρφωση των εκπαιδευτικών, με απώτερο σκοπό την βελτίωση της μαθησιακής επίδοσης και της ψυχό-κοινωνικής εξέλιξης των μαθητών/τριών.
description: The main aim of the study was to investigate the perceptions of high school teachers regarding the counselling dimension of their role, as well as to study the relationship between the factors of perceived emotional intelligence and self-efficacy and their views towards school counselling. A total of 316 secondary school teachers (211 women and 105 men), participated in the study sample, who completed (a) a questionnaire on their views on school counselling and the role of teachers as counsellors, (b) a scale on their perceived emotional intelligence (Wong Law Emotional Intelligence Scale; Wong &amp; Law, 2002), and (c) a scale on their perceived self-efficacy as professionals (Teachers' Sense of Efficacy Scale; Tschannen-Moran &amp; Woofolk-Hoy, 2001). According to the results, the majority of teachers considered school counselling, to be important and acknowledged their counselling role, and stated that through school counselling they dealt more with behavioural problems and domestic violence among students and less with issues related to learning difficulties. At the same time, one of the main factors contributing to the successful implementation of school counselling services, was found to be the teacher's willingness to receive intervention from a mental health professional. The analyses also showed that positive views of school counselling services, were positively correlated with both the factors of perceived self-efficacy and emotional intelligence of teachers, as well as with their age. At the same time, teachers' perceived self-efficacy, was positively correlated with teachers' emotional intelligence, and both factors were positively correlated with teachers' age and years of service. Finally, teachers' gender appeared to have a moderating role between the relationship between self-efficacy and emotional intelligence and the importance of counseling. Specifically, women considered counselling equally important, regardless of the levels of self-efficacy and emotional intelligence they recorded, while in contrast, only men who had high levels of self-efficacy and emotional intelligence considered the role of counselling important. This paper contributes to enriching the research field and educational practice in our country. The findings of the research can be useful in the field of educational psychology. In particular, they can contribute to the enhancement of the quality of educational work. For example, the research can help to take some necessary measures, such as teacher training, with the ultimate aim of improving the learning performance and psycho-social development of students.